als_Latn dik_Latn sag_Latn
Komisioni Qendror i Zgjedhjeve ka publikuar numrin e votuesve të regjistruar për votim jashtë Kosovës.
Sipas KQZ-së janë pranuar 20 mijë e 354 aplikacione për regjistrim, ndërsa si të vlefshme janë regjistruar mbi 15 mijë aplikacione.
“Gjatë kësaj periudhe, përmes adresës postare të KQZ-së, fax-it dhe email adresave, janë pranuar 20 mijë e 354 aplikacione për regjistrim, si në vijim: 15 mijë e 118 janë regjistruar si votues të suksesshëm; 5 mijë e 236 aplikacione për regjistrim janë refuzuar, thuhet në publikimin e KQZ-së.
Kurse ato të refuzuarat janë 14 aplikues që kanë qenë nën moshën 18 vjeçare dhe që nuk e arrijnë këtë moshë as në Ditën e Zgjedhjeve; 118 aplikacione për regjistrim nuk e kanë nënshkruar formularin e aplikimit; dhe 5 mijë e 104 aplikues janë refuzuar pasi nuk kanë plotësuar kriteret juridike për përfshirjen në listën e votuesve jashtë Kosovës.
Sipas KQZ-së, numri i qytetarëve që do të kenë drejtë vote për zgjedhjet parlamentare të 11 qershorit është 1 milion e 872 mijë e 941.
als_Latn als_Latn als_Latn als_Latn als_Latn